Існуе меркаваньне[1], што Рэчыца ўпершыню ўпамінаецца пад 1079 рокам у паданьні пра Ўваскрасенскую царкву. Аднак сучасныя энцыкляпэдычныя даведнікі датуюць першы ўпамін 1213 рокам, калі паселішча ўпамінаецца ў Густынскім летапісе як места Чарнігаўскага княства.У XIV стагодзьдзі за часамі княжаньня Гедыміна Рэчыца далучылася да Вялікага Княства Літоўскага. У 1392—1430 рокі яна знаходзілася ў валоданьні вялікага князя Вітаўта, які збудаваў тут умацаваны замак “з хваёвага дрэва”. З XV стагодзьдзя места стала цэнтрам староства.